નવસારીના શાંતાદેવી રોડ પાછળના પાલિકાના આવાસોના અનેક બિલ્ડિંગોમાં પાણીનો કકળાટ જોવા મળી રહ્યો છે. નવસારી પાલિકાએ શહેરની ઝૂંપડપટ્ટી યા કાચા ઘરોમાં રહેતા લોકો માટે નવા પાકા આવાસોનું નિર્માણ કર્યું છે. આવા પાલિકાના આવાસોનું નિર્માણ શાંતાદેવી રોડ પાછળના ભાગે (રૂસ્તમવાડી અને પ્રકાશ ટોકીઝની વચ્ચે) પણ કર્યું છે. અહીં પાલિકાએ 12 જેટલા બિલ્ડિંગોનું નિર્માણ કર્યું છે. એક બિલ્ડિંગમાં 16 જેટલા ફલેટ છે. જેમાં પ્રકાશ ટોકીઝ નજીકની ઝૂંપડપટ્ટી તથા રૂસ્તમવાડીમાં તોડી પડાયેલા મકાનધારકોને મકાન ફાળવાયા છે.